Areola
Areole – u botanici – su mala ispupčenja svijete do tamne boje na kaktusima iz kojih rastu grozdovi trnova, bodlji, bodljica ili dlačica. Areole su važna dijagnostička obilježja kaktusa i identificiraju ih kao porodicu koja se razlikuje od ostalih sukulenti. Bodlje nisu lahko odvojive, ali na određenim kaktusima, pripadnicima potporodice Opuntioideae, iz areola rastu manje, odvojive čekinje, glohide i pružaju dodatnu zaštitu. Areole su visoko specijalizirane grane na kaktusima. Očigledno su se razvile kao abortivne grane iz pupoljaka, dok su im bodlje evoluirale kao ostaci listova. Kod razgranatih kaktusa, poput potporodice Opuntioidiae i saguaroa, nove grane rastu iz areola, jer tamo su pupoljci. Čini se da je razvoj areola važan element u prilagodbi kaktusa na ekolođkr noiše u pustinjskim uvjetima. Neke od Opuntioideae, na areolama imaju bodlje, kao i glohide, dok neke imaju samo glohide. Strukturno gledano, glohide izgledaju kao čekinje, a ne razvijeni listovi. Odvojive su i nalikuju malim, oštrim četkicama. Za razliku od bodljikavih glohida, obično su čvrste i vrlo ih je teško ukloniti iz epiderme.